section_heading: Zemljopisne karakteristike
paragraph_text: Jezero Hāmūn leži u istočnom Iranu, u blizini afganistanske granice. Glavni dotok voda osigurava Rijeka Helmand, koja izvire u planinama Hindukuš, oko 80 km zapadno od Kabula u Afganistanu. Zajedno s dva slična jezera, Hāmūn-e Sabari i Hāmūn-e Puzak, koje se protežu na teritoriju Afganistana, formira veliku močvaru Seistan.